2012.gada .maijā Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu”**

Izdoti saskaņā ar

Pārtikas aprites uzraudzības likuma

21.1 panta devīto daļu,

Veterinārmedicīnas likuma 12.pantu

un 53.panta pirmās daļas 5.punktu,

Dzīvnieku barības aprites likuma

3.panta ceturto daļu,

Likuma par budžetu un finanšu vadību

5.panta devīto daļu un

Farmācijas likuma 12.panta otro daļu

1. Izdarīt Ministru kabineta 2010.gada 28.decembra noteikumos Nr.1231 „Noteikumi par Pārtikas un veterinārā dienesta veikto valsts uzraudzības un kontroles darbību un sniegto maksas pakalpojumu samaksu” (Latvijas Vēstnesis, 2010, 206.nr.; 2011, 111.nr.) šādus grozījumus:

1.1. izteikt 2.punktu šādā redakcijā:

„2. Pārtikas un veterinārais dienests (turpmāk – dienests) saskaņā ar Eiropas Parlamenta un Padomes 2004.gada 29.aprīļa Regulu (EK) Nr.882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem, (turpmāk – Regula Nr.882/2004) iekasē samaksu par:

2.1. dzīvu dzīvnieku un gaļas, tostarp gaļas produktu, mājputnu, medību dzīvnieku, trušu un saimniecībā audzētu medību dzīvnieku gaļas un blakusproduktu, dzīvnieku izcelsmes dzīvnieku barības un zvejniecības produktu valsts uzraudzību un kontroli, ja tie tiek importēti vai vesti tranzītā caur Eiropas Savienības dalībvalstīm;

2.2. valsts uzraudzības un kontroles darbībām un pakalpojumiem gaļas sadales uzņēmumos.”;

1.2. aizstāt 3.punktā skaitli un vārdu „2.punktā” ar skaitli un vārdu „2.1.apakšpunktā”;

1.3. papildināt noteikumus ar 3.1 punktu šādā redakcijā:

„3.1 Šo noteikumu 2.2.apakšpunktā punktā minēto samaksu par valsts uzraudzības un kontroles darbībām, kura noteikta Regulas Nr.882/2004 IV pielikuma B iedaļas II nodaļā, dienests aprēķina un piemēro latos atbilstoši Latvijas Bankas noteiktajam valūtas maiņas kursam, konvertējot ar precizitāti līdz divām zīmēm aiz komata.”;

1.4. papildināt noteikumus ar 10.1 un 10.2 punktu šādā redakcijā:

„10.1 Par šajos noteikumos minētajām valsts uzraudzības un kontroles darbībām un maksas pakalpojumiem pakalpojuma ņēmējs maksā saskaņā ar dienesta sagatavoto rēķinu.

10.2 Pamatojoties uz pakalpojuma ņēmēja iesniegumu, dienests ar pakalpojuma ņēmēju var vienoties par finanšu līdzekļu iemaksu dienesta kontā pirms valsts uzraudzības un kontroles darbību un pakalpojumu veikšanas un attiecīga rēķina saņemšanas.”;

1.5. svītrot 1.pielikuma V sadaļas nosaukumā vārdus „gaļas sadales”;

1.6. izteikt 2.pielikuma 4.2. un 4.3.apakšpunktu šādā redakcijā:

|  |  |  |  |  |
| --- | --- | --- | --- | --- |
| „4.2. | veterināro recepšu veidlapu komplekts | 0,06 | 0,01 | 0,07 |
| 4.3. | dzīvnieku ārstnieciskās barības pieprasījuma veidlapu komplekts | 0,06 | 0,01 | 0,07” |

1.7. papildināt 2.pielikumu ar 4.4.apakšpunktu šādā redakcijā:

|  |  |  |  |  |
| --- | --- | --- | --- | --- |
| „4.4. | īpašās veterinārās receptes veidlapu komplekts | 0,15 | 0,03 | 0,18” |

2. Noteikumi stājas spēkā 2012.gada 1.jūnijā.

Ministru prezidents V.Dombrovskis

Zemkopības ministre L.Straujuma

2012.05.10. 8:32

L.Gurecka

67027063, Linda.Gurecka@zm.gov.lv